Diari Oficial de la Generalitat Valenciana


Sumari del DOGV 1189, del 23-11-1989 (1989/815790)

ORDRE de 10 de novembre de 1989, del Conseller d'Obres Publiques, Urbanisme i Transports, que regula els registres especials d'edificis d'habitatges lliures i cèdules d'habitabilitat.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/11/10/(1)/dof/vci/html**

### Dades del document

Número de DOGV
:   1189

Data del DOGV
:   23-11-1989

Secció del DOGV
:   DISPOSICIONS GENERALS

Número del document
:   1989/815790


Data del document
:   10-11-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 10 de novembre de 1989, del Conseller d'Obres Públiques, Urbanisme i Transports, que regula els registres especials d'edificis d'habitatges lliures i cèdules d'habitabilitat.  
L?article 6è del Decret 161/89 del Consell de la Generalitat Valenciana pel qual es regula el procediment d'expedició de les cèdules d'habitabilitat, preveu la constitució d'un registre especial on s'anotarà tots els habitatges que hagen obtingut cèdula d'habitabilitat.  
En el seu desplegament, la present Ordre regula la constitució del citat Registre i específica les dades que han de contenir, com també les vies d'informació a la Generalitat Valenciana.  
Per altra banda es considera necessari que no només consten inscrites les Cèdules d'habitabilitat corresponents a habitatges, sinó també, com a una fase inicial, els edificis d'habitatges lliures.  
En virtut d'això, i d'acord en l?establert en el citat Decret,  
ORDENE:  
Article primer  
Els ajuntaments que per delegació legislativa expedesquen, en l?àmbit de la Comunitat Valenciana, les cèdules d'habitabilitat dels habitatges, establiran, d'acord allò que disposa el Decret 161/89 del Consell de la Generalitat Valenciana, un registre especial integrat per llibres foliats i visats, on s?inscriuran totes les sol·licituds, concessions i denegacions de cèdules d?habitabilitat i s?especificarà si son de la, 2a o posterior ocupació, alhora que un llibre de registre especial on es prendrà raó de tots els edificis d'habitatges lliures promoguts en el territori municipal.  
Article Segon  
El registre especial on s'escriurà les sol·licituds, concessions i denegacions de cèdules d'habitabilitat, contindrà com a mínim les següents dades:  
- Data de sol·licitud.  
- Núm. de cèdula.  
- Núm. d'expedient que coincidirà amb el de l?edifici d'habitatges lliures inscrits si s'escau en el llibre de registre especial d?aquests edificis.  
- Identificació del sol·licitant i de l?usuari especificant si es tracta de propietari, arrendatari, precari o qualsevol altre títol.  
- Superfície útil de l?habitatge.  
- Ubicació de l?habitatge.  
- Consignació expressa de si es tracta de la, 2a o posterior ocupació.  
- Data de concessió.  
- Data de denegació, si s'escau.  
El núm. de cèdula estarà formada com a mínim pel núm. ordinal correlatiu i de l'any.  
Article tercer  
El registre especial d'edificis d'habitatges lliures contindrà com a mínim les dades següents:  
- Núm. d'expedient, que estarà format com a mínim pel núm. ordinal correlatiu i l'any.  
- Data de la llicència municipal d'obres.  
- Promotor.  
- Ubicació de l?obra.  
- Arquitecte redactor del projecte i director d'obres.  
- Aparellador o arquitecte tècnic.  
-- Nombre d'habitatges.  
- Pressupost d'obra.  
- Data d'acabament (es farà constar en presentar el promotor la documentació final d'obra).  
Article quart  
Com a sistema complementari per a la gestió i localització, els ajuntaments podran utilitzar, amb caràcter auxiliar, fitxers d'edificacions, amb entrades per promotors, del número d'expedient, número d'habitatges, ubicació, etc.  
Article cinqué  
Mensualment els ajuntaments trametran al Servei Territorial d?Arquitectura i Habitatge corresponent la relació que contindrà les dades següents:  
A) Expedients amb llicències d'obres concedides: núm.  
d'expedient, promotor, ubicació, arquitecte redactor del projecte, núm. d'habitatges i pressupost d'obres.  
B) Expedients d'habitatges lliures acabats: es trametran les dades exposades en l'apartat anterior i caldrà afegir la data d'acabament d'obres.  
Article sisé  
Mensualment els ajuntaments trametran al Servei Territorial d?Arquitectura i Habitatges corresponent dues relacions amb les següents dades.  
A) Relació de Cèdules de la. ocupació: núm. cèdula; núm. d'expedient; data d'expedició; ubicació; usuari (amb l?especificació si es tracta de propietari, arrendatari, precari o qualsevol altre títol).  
B) Relació de cèdules de 2a. o posterior ocupació: núm. cèdula: núm. d'expedient, si s'escau; data d'expedició; ubicació; usuari (amb l?especificació si es tracta de propietari, arrendatari, precari o qualsevol altre títol).  
Article seté  
La cèdula d'habitabilitat s'expedirà com a mínim per triplicat, de manera que l'original siga per a l?interessat, una còpia per a l'ajuntament i l'altra còpia es trametrà mensualment al Servei Territorial d?Arquitectura i Habitatge corresponent amb la relació prevista en l'article anterior.  
DISPOSICIO TRANSITORIA  
Quart es presenten sol·licituds de cèdules d'habitabilitat de la. ocupació que corresponguen a habitatges de nova planta d'edificis que actualment estan en període d'execució d'obres, els ajuntaments faran constar en el llibre de registre especial d'edificis les dades establertes en l'article 3r. de la present Ordre, i en el llibre de cèdules els previstos en l'article 2n.  
DISPOSICIO FINAL  
Aquesta disposició vigirà l?endemà de ser publicada en el Diari Oficial de la Generalitat Valenciana.  
València, 10 de novembre de 1989.  
El Conseller d'Obres Públiques, Urbanisme i Transports, RAFAEL BLASCO I CASTANY


Còpia Permalink ELI